Jan Arvesen

Jan Arvesen (født 3. mars 1931, død 20. juli 2000) var en norsk diplomat.

Etter juridisk embetseksamen (cand.jur.) i 1958 tok han Utenriksdepartementets aspirantkurs året etter.  Han tjenestegjorde deretter ved den faste norske FN-delegasjonen i New York og ved de norske ambassadene i Kairo og i Brasília. I 1976 ble han ekspedisjonssjef og leder for UDs administrative avdeling. Han var deretter Norges ambassadør til Mexico, Costa Rica og senere til Portugal. Han var også polarrådgiver og hvalfangstkommisjonær. 

Han var far til skuespilleren Nina Arvesen.

Posteringer 
 1960–1962 attaché ved den faste norske delegasjonen til FN i New York
 ved Norges ambassade i Kairo
 ved Norges ambassade i Brasília
 1969–1975 ved FN-delegasjonen i New York, ambassaderåd 1970 og ministerråd fra 1974
 1976 ekspedisjonssjef og leder for UDs administrative avdeling
 1979–1985 ambassadør ved Norges ambassade i Mexico D.F., sideakkreditert til Costa Rica
 1985–1991 ambassadør ved Norges ambassade i San José, Costa Rica sideakkreditert til Managua i Nicaragua, San Salvador  El Salvador, Tegucigalpa i Honduras og Panamá by i Panama
 1991–1995 polarrådgiver i UD og hvalfangstkommisjonær
 1996–1998 ambassadør ved Norges ambassade i Lisboa, Portugal. Sideakkreditert til Praia, Kapp Verde

Referanser 

Norges ambassadører til Costa Rica
Norges ambassadører til El Salvador
Norges ambassadører til Honduras
Norges ambassadører til Kapp Verde
Norges ambassadører til Mexico
Norges ambassadører til Nicaragua
Norges ambassadører til Panama
Norges ambassadører til Portugal
Personer fra Ås kommune